
Päevakorras:
Soovituste koostamise protsessi ülevaade
Soovituste lühendi käsitlus
1. Alkoholi ühikud ja "soovitused"
2. Muud jooksvad küsimused


Soovituste koostamise protsessi ülevaade
Praeguseks on valminud ning viimaste täpsustuste ja viimistluste ootel liikumissoovituste ja toiduohutuse peatükid, samuti on puhastamisel toitumissoovitused, mis eeldatavasti valmivad aprilli lõpuks. Toiduohutuse peatükk on veel ülevaatamisel ja viimaste täienduste tegemisel. Toidusoovituste peatükid on saadetud suurele töögrupile ülevaatamiseks. Valminud on ka söömismustrite peatükk, mis läheb lähiajal suurele töögrupile koos energiapeatükiga ülevaatamisele.
Kavandatud ajagraafiku kohaselt on plaanis saata valminud osad keelendusse juuni alguses. Avalik arutelu lükkub  augustisse-septembrisse. Tegeletakse avaliku arutelu läbiviimise korraldamise ja kommunikatsiooniplaani väljatöötamisega.


Soovituste lühendi käsitlus
Hetkel selles osas arutelu ei toimunud ning kinnitati, et see vajab pigem koostööd kommunikatsiooni ekspertidega, mitte niivõrd töörühma otsust.


Alkoholi ühikud ja “soovitused”
Otsustati, et sarnaselt Põhjamaade ja Soome toidusoovitustele ei lisata ETLS raamatusse alkoholi ühikuid ega numbrilisi riskipiire ning läbiva sõnumina jääb kõlama see, et ei ole olemas ohutut alkohoolsete jookide tarvitamise taset. Selle asemel viidatakse ravijuhendile, kus on leitavad täpsemad riskipiirid ja piirmäärad. 


Muud jooksvad küsimused
Arutlusel oli, kas metodoloogiline käsitlus võimaldab kasutada soovituste pealkirjas unesoovitusi. Lisaks arutati ka, kas soovitustes kajastada toidukordade osakaalusid kogu päevasest energiatarbimisest või käsitleda läbiva sõnumina toidukordade regulaarsuse olulisust. Selles osas vaadatakse üle toidukordade jaotuse ja osakaalude tõenduspõhisus ning vaadatakse üle soovituste peatükkides käsitletud regulaarsus. Kinnitati soovitusena 90 g täisteravilju päevas, nii nagu seda on soovitatud Põhjamaade toidusoovitustes. Samuti otsustati lisada täiendusena toidusoovituste alagrupile “linnuliha” viide jäneseliste lihale. Lepiti kokku termini “vähk” kasutamine ETLS raamatus.


Järgmist kohtumist kokku ei lepitud, vajadusel toimub see juunikuus.

